Okresná prokuratúra Martin, Vajanského nám. 1, 036 80 Martin 1 

Sp. zn. : 3 Pv 478/11/5506	Martin, 10.01.2012
EEČ : 2-40-2-2012

U Z N E S E N I E 

Trestná vec: 	obvinená XXXXX
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Podal: 	Okresná prokuratúra Martin v zastúpení prokurátorkou okresnej prokuratúry
Rozhodnutie:
Podľa § 215 odstavec 1 písmeno h Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
ako matka maloletej dcéry XXXXX, nar. XXXXX, ku ktorej má vyživovaciu povinnosť vyplývajúcu z ustanovení Zákona o rodine a určenú  opatrením Okresného súdu XXXXX XXXXX zo dňa 04.05.2011, právoplatným 17.06.2011, vykonateľným 21.06.2011 je povinná prispievať na  výživu dcéry Janky výživným vo výške 30% zo sumy životného minima mesačne, počnúc dňom odovzdania dieťaťa do starostlivosti  otca XXXXX, nar. XXXXX, bytom XXXXX-XXXXX, vždy do každého 20-teho dňa v mesiaci vopred k jeho rukám, ktorému bola dcéra zverená do výchovy a opatery, pričom si túto vyživovaciu povinnosť neplnila pravidelne a v určenej výške od mesiaca október 2011 vrátane mesiaca január 2012, čím jej vznikol dlh na bežnom výživnom vo výške najmenej 101,52,€ k rukám otca XXXXX; obv.XXXXX  bola v evidencii uchádzačov o zamestnanie na Úrade práce, sociálnych vecí a rodiny v Martine naposledy evidovaná od 30.04.2010 do 30.09.2010 a bola vyradená z evidencie uchádzačov o zamestnanie  z dôvodu, že prestala spĺňať podmienku podľa § 6 ods. 2 písm. d) zákona č. 5/2004 Z.z. o službách zamestnanosti,  taktiež nie je, ani nebola v sledovanom období evidovaná na tomto úrade ako poberateľka dávok a príspevkov v hmotnej núdzi, ako sama uviedla dosahovala čistý mesačný príjem XXXXX pričom  výživné uhradila v  priebehu  vyšetrovania v plnej výške k rukám oprávneného otca,

Právna veta:
nakoľko s poukazom na § 86 písmeno  a/  Trestného  zákona o účinnej ľútosti, trestnosť činu zanikla.
Odôvodnenie:
Poverený príslušník Obvodného oddelenia PZ Vrútky uznesením ČVS ORP-XXXXX podľa § 199 ods. 1 Tr. poriadku dňa 09.09.2011 začal trestné stíhanie a  podľa  § 206 ods. 1 Tr. poriadku dňa 23.11.2011 vzniesol obvinenie XXXXX na tom skutkovom základe,  ako je uvedené vo výrokovej časti tohto uznesenia.  
Poverený príslušník po ukončení prípravného konania predložil  na tunajšiu prokuratúru spisový materiál spolu s návrhom na konečné rozhodnutie veci.
	Obvinená XXXXX sa ku skutku priznala, oľutovala a na svoju obhajobu uviedla, že sa dostala do finančnej tiesne, ktorú bude riešiť za pomoci Úradu práce, sociálnych vecí a rodiny v Martine, kde požiada o príspevok na osamelú matku a tak si zabezpečí vyšší mesačný príjem, aby mohla riadne plniť svoju vyživovaciu povinnosť. Dlh na výživnom sa bude snažiť  v krátkom čase vyrovnať, nakoľko si je vedomá vyživovacej povinnosti. 
	Poverený príslušník v označenej trestnej veci vypočul svedka poškodeného XXXXX, ktorý obvinenú zo spáchania skutku usvedčoval a okrem toho uviedol, že bývalá partnerka XXXXX dlh na bežnom výživnom dňa 03.01.2012 poštovou poukážkou uhradila vo  výške  105 €. Taktiež uviedol, že uhradila celý dlh na výživnom, vrátane mesiaca január 2012 a tým si splnila svoju vyživovaciu povinnosť a na výživnom mu nič nedlhuje. V sledovanom období dcéra núdzou netrpela.
	Poverený príslušník ďalej do spisu zabezpečil správy ÚPSV a R v Martine na obvinenú, predbežné opatrenie Okresného súdu v Martine XXXXX, rodný list dieťaťa, potvrdenie o návšteve materskej školy, správy sociálnej poisťovne, správu z katastra nehnuteľností, kópie poštových poukážok, odpis registra trestov a evidencie priestupkov.
Z výsledkov vyšetrovania vyplynulo, že obvinená XXXXX sa dopustila skutku, ktorý sa jej kladie za vinu.
Oprávnený otec, poškodený dňa 05.01.2012 poverenému príslušníkovi OO PZ Vrútky oznámil, že XXXXX dodatočne splnila svoju vyživovaciu povinnosť voči maloletej dcére a celý dlh zaplatila k jeho rukám, čo dokladoval kópiou poštovej poukážky. Táto tvorí súčasť vyšetrovacieho spisu.
 Podľa § 86 písm. a/ Tr. zák. o účinnej ľútosti, trestnosť zanedbania povinnej výživy podľa § 207 Tr. zák. zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu
	Podľa § 215 ods. 1 písm. h) Tr. por. prokurátor zastaví trestné stíhanie, ak zanikla trestnosť činu.
	S poukazom na tieto ustanovenia Trestného zákona XXXXX  si splnila svoju povinnosť dodatočne a trestný čin nemal trvalo nepriaznivé následky, preto som rozhodla tak, ako je uvedené vo výrokovej časti tohto uznesenia a trestné stíhanie som zastavila.

Poučenie:
Proti tomuto uzneseniu je prípustná sťažnosť, ktorú možno podať prostredníctvom tunajšej prokuratúry ku Krajskej prokuratúre v Žiline do troch  dní od jeho oznámenia. Sťažnosť má odkladný účinok. 

JUDr. Beáta Amchová
prokurátorka okresnej prokuratúry